CELEX: 62017TN0256
Language: et
Date: 2017-05-02 00:00:00
Title: Kohtuasi T-256/17: 2. mail 2017 esitatud hagi – Labiri versus EMSK

3.7.2017   
            
            
               ET
            
            
               Euroopa Liidu Teataja
            
            
               C 213/34
            
         2. mail 2017 esitatud hagi – Labiri versus EMSK
   (Kohtuasi T-256/17)
   (2017/C 213/46)
   Kohtumenetluse keel: prantsuse
   
      Pooled
   
   
      Hageja: Vassiliki Labiri (Brüssel, Belgia) (esindajad: advokaadid J.-N. Louis ja N. de Montigny)
   
      Kostja: Euroopa Majandus- ja Sotsiaalkomitee
   
      Nõuded
   
   Hageja palub Üldkohtul:
   
               —
            
            
               tühistada Euroopa Majandus- ja Sotsiaalkomitee otsus mitte täita poolte vahel sõlmitud kompromisskokkuleppe punkti 3 heas usus;
            
         
               —
            
            
               mõista Euroopa Majandus- ja Sotsiaalkomiteelt hageja kasuks välja 250 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud ELTL artiklit 266 TFUE, kuna vaidlustatud otsus, mille kohaselt kostjal on võimatu täita kohtuasjas F-33/15 (Labiri vs. EMSK) sõlmitud kompromisskokkuleppe teatavat tingimust, kujutab endast Euroopa Liidu Kohtu otsuse täitmata jätmist. Selliselt sõlmitud kokkuleppe õigusvastase täitmata jätmisega on rikutud ka hoolitsemiskohustust hageja suhtes, Euroopa Liidu lepingu artikli 4 lõikes 3 sätestatud lojaalse koostöö kohustust, poolte vabal tahtel sõlmitud kokkuleppe heauskse täitmise põhimõtet ning ametnike personalieeskirjade artiklist 24 tulenevaid hea halduse põhimõtet ja abistamiskohust.
            
         
               2.
            
            
               Teise väite kohaselt on kuritarvitatud võimu, mis täpsemalt seisneb menetluse kuritarvitamises, kuna kostjal ei ole olnud kavatsust heas usus täita poolte vahel sõlmitud kokkulepet ning ta allkirjastas selle üksnes eesmärgil, et saavutada kohtuasjas F-33/15 hagist loobumine.